Diari Oficial de la Generalitat Valenciana


Sumari del DOGV 9989, del 21-11-2024 (2024/12708)

RESOLUCIÓ de 13 de novembre de 2024, de la Sotssecretaria, per la qual es convoca la subhasta per a la venda de la collita de taronges de les varietats navelina i nova, procedents del monestir de Santa Maria de la Valldigna i s'aprova el plec de condicions pel qual es regirà, així com la seua publicació en el Diari Oficial de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9989

Data del DOGV
:   21-11-2024

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2024/12036

CVE
:   LSKY-U-8152-14703

Data del document
:   13-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Descriptors 

:   * venda en subhasta
    * agres

Primer. El monestir de Santa Maria de la Valldigna és bé d'interés cultural inscrit en la Secció 1a de l'Inventari general del patrimoni cultural valencià. D'acord amb l'article 9 de la Llei 4/2022, de 18 de novembre, de la Generalitat, del reial monestir de Santa Maria de la Valldigna, la gestió ordinària del monestir correspon a la conselleria competent en matèria de cultura.

Este immoble, que comprén les parcel·les cadastrals 9020847DR4773A2122ED, 5719754IS4904I5379TY i 0355747UV6321H6103BB, compta amb una extensa superfície de cultius cítrics amb una considerable producció de taronges de diferents varietats.

Per al manteniment de l'arbratge agrícola del monestir de Santa María de la Valldigna es requerix la recollida del seu fruit perquè no es veja perjudicat i per a aconseguir-ho es requerix l'alienació dels cítrics de la varietat Navelina, en volum estimat d'entre 12.000 kg-15.000 kg i la recol·lecció de la qual, segons campanya agrícola, es preveu a l'inici d'octubre de 2024 i la varietat Nova, en volum estimat d'entre 1.500 kg-2.000 kg i la recol·lecció de la qual, segons campanya agrícola, es preveu a finals de novembre de 2024.

Segon. Els fruits del monestir de Santa Maria de la Valldigna tenen el caràcter de béns mobles de caràcter patrimonial d'acord amb l'article 6 de la Llei 14/2003, de 10 d'abril, del patrimoni de la Generalitat, donada la seua doble característica de ser bé moble fungible, i per no estar directament o indirectament vinculats al desenrotllament dels servicis públics.

De conformitat amb l'article 85 de la Llei 14/2003, de 10 d'abril, de patrimoni de la Generalitat Valenciana, l'alienació de béns mobles, quan no siguen necessaris per a l'exercici de les funcions públiques, s'acordarà pel titular del departament al qual estiguen adscrits, prèvia taxació pericial, mitjançant subhasta pública i podrà acordar-se l'alienació directa quan el valor dels béns siga inferior a 30.000 euros i es tracte de béns obsolets o deteriorats per l'ús, o bé quan la subhasta quede deserta.

D'acord amb l'anterior i amb l'article 14 de la Llei 14/2003, de 10 d'abril, de patrimoni de la Generalitat Valenciana, que indica que la valoració de béns mobles i drets incorporals correspon al departament o organisme públic que els tinga adscrits, s'ha elaborat taxació pericial mitjançant informe tècnic d'enginyer agrícola, de 4 d'octubre de 2024, que estima la producció d'estes varietats cítriques entre 12.000,00 kg-15.000 kg per a la Navelina, i entre 1.500 kg-2.000 kg per a la Nova. El valor de la producció estarà marcat pel que s'establix en la pàgina web de la [Conselleria d'Agricultura, Aigua, Ramaderia i Pesca](https://agricultura.gva.es/va/inicio)  en l'Àrea de Publicacions i Estadístiques, Estadístiques, Informació de Preus i Mercats - Llotja de Cítrics (enllaç <https://portalagrari.gva.es/va/pye/lonja-de-citricos>), per a la setmana en la qual es produïsca la presentació d'ofertes de la subhasta.

A fi de garantir la lliure concurrència, igualtat de tracte de les ofertes, publicitat i transparència del procediment de venda de la collita de taronges procedents del monestir de Santa Maria de la Valldigna, s'ha elaborat per a la seua proposta i aprovació un plec de clàusules administratives particulars pel qual es regirà l'alienació i que s'incorpora a esta proposta com a annex.

Tercer. La naturalesa del contracte a subscriure serà de caràcter privat, la seua preparació i adjudicació es regirà pel que s'establix en la Llei 14/2003, de 10 d'abril, del patrimoni de la Generalitat, i en este plec, i per al que no preveu el plec, serà aplicable la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014; supletòriament s'aplicaran les restants normes de dret administratiu i, si no n'hi ha, les normes de dret privat, d'acord amb l'article 5 de la Llei 33/2003, de 3 de novembre, de patrimoni de les administracions públiques.

Quant als seus efectes i extinció, es regirà per la Llei 3/2013, de 26 de juliol, dels contractes i altres relacions jurídiques agràries, i altres normes de dret privat. L'orde jurisdiccional contenciós administratiu serà el competent per al coneixement de les qüestions que se susciten en relació amb la preparació i adjudicació d'este contracte. L'orde jurisdiccional civil serà el competent per a resoldre les controvèrsies que sorgisquen entre les parts en relació amb els efectes, compliment i extinció del contracte.

Quart. De conformitat amb l'article 10.2 i 73 de la Llei 14/2003, de patrimoni de la Generalitat, correspon als diferents departaments i organismes públics vinculats o dependents de la Generalitat, les funcions i responsabilitats d’administració, defensa, conservació i millora dels béns i drets de domini públic o privat que tinguen adscrits.

L'article 85 de la Llei 14/2003, indica que l'alienació de béns mobles s’acordarà pel titular del departament al qual estiguen adscrits, de manera que la competència correspon a la persona titular d'esta conselleria. La Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, determina en l’apartat 11.2 d), que les facultats en matèria de contractació de dret privat queden delegades en la persona titular de la Subsecretaria.

En virtut de tot l'anterior,

RESOLC

*Únic*

Convocar el procediment de subhasta per a la venda de la collita de taronges varietats navelina i nova procedents del monestir de Santa Maria de la Valldigna i l'aprovació del plec de clàusules administratives particulars annex pel qual es regirà, així com la seua publicació en el *Diari Oficial de la Generalitat Valenciana*.

  

València, 13 de novembre de 2024

Alida C. Mas Taberner

Sotssecretària

Esta disposició conté annexos. Consulteu-ne la versió en PDF.